העיר מחוברת לרשת מסילות הברזל בקווים של ארבע מחברות רכבות המשא הגדולות בארצות הברית. עד לשנת 2005 פעל אף קו רכבת נוסעים אשר קישר בין מוביל לניו אורלינס ולג'קסונוויל בפלורידה. פעילות קו זה הופסקה בעקבות הוריקן קתרינה. שני כבישים בינמדינתיים מגיעים לעיר מוביל, כביש I-10, וכביש I-65. מן העיר אף יוצאים כבישים מדינתיים ראשיים, המקשרים אותה היטב לשאר אזורי אלבמה. בתחומי העיר רשת קווי אוטובוס וכן קו קרוניות נוסעים חשמליות ובו 22 תחנות.